पर डोगरें दे अपनी मातृभाशा डोगरी कन्ने सरबन्ध उस चाली दे नां कदें ऐ हे ते नां हून न। अपनी समाजी परम्परा च डोगरें गी टाकरी लिपि च लखोए दा ना कोई धार्मक ते नां गै कोई होर चाली द साहित्य बदास्ती च थोआ ऐ। डोगरी च किसै चाली दा बी मौलिक साहित्य बीमीं सदी दे पहलें बाकायदगी कन्ने नईं हा लखोआ। इस गल्लै गी ब संकोच छोड़िय अंगीकार करी लैना चाहिदा ऐ जे पंजाबियें दे मनें च अपनी भासा आस्तै जिन्ना व्यापक ते गहरा हिरख-प्यर ऐ, उन्ना व्यापक ते गहरा हिरख-प्यार लाके दे बसनीकें दे मनें च डोगरी आस्तै अजें नईं ऐ। डोगरी दा दुर्भाग ऐ जे उसी नां कोई वारसशाह जुड़ोया ऐ ते नां कोई बावाफरीद जां गुरू नानक।